CELEX: 32021D0812
Language: lt
Date: 1620604800000
Title: Tarybos sprendimas (ES) 2021/812 2021 m. gegužės 10 d. dėl pozicijos, kurios Europos Sąjungos vardu turi būti laikomasi Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimu įsteigtame Asociacijos komitete prekybos klausimais ir Asociacijos taryboje, dėl palankios nuomonės dėl Gruzijos Vyriausybės patvirtinto išsamaus su viešaisiais pirkimais susijusių teisės aktų įgyvendinimo veiksmų plano ir dėl pripažinimo, kad to asociacijos susitarimo XVI-B priedo 1 etapas baigtas

2021 5 21   
               
               
                  LT
               
               
                  Europos Sąjungos oficialusis leidinys
               
               
                  L 180/147
               
            
         TARYBOS SPRENDIMAS (ES) 2021/812
         2021 m. gegužės 10 d.
         dėl pozicijos, kurios Europos Sąjungos vardu turi būti laikomasi Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimu įsteigtame Asociacijos komitete prekybos klausimais ir Asociacijos taryboje, dėl palankios nuomonės dėl Gruzijos Vyriausybės patvirtinto išsamaus su viešaisiais pirkimais susijusių teisės aktų įgyvendinimo veiksmų plano ir dėl pripažinimo, kad to asociacijos susitarimo XVI-B priedo 1 etapas baigtas
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimas (1) (toliau – Susitarimas) buvo Sąjungos sudarytas Tarybos sprendimu (ES) 2016/838 (2) ir įsigaliojo 2016 m. liepos 1 d.
                  
               
                     (2)
                  
                  
                     Susitarimo 145 straipsnio 1 dalyje nustatyta, kad Gruzija Asociacijos komitetui prekybos klausimais turi pateikti išsamų Gruzijos viešųjų pirkimų teisės aktų įgyvendinimo veiksmų planą, į kurį įtraukiami tvarkaraščiai ir etapai, kuriuose nurodomos visos su teisės aktų derinimu prie Sąjungos acquis susijusios reformos;
                  
               
                     (3)
                  
                  
                     Susitarimo 145 straipsnio 2 dalyje nustatyta, kad Asociacijos komitetas prekybos klausimais turi pateikti palankią nuomonę, kad išsamus veiksmų planas taptų Gruzijos viešųjų pirkimų teisės aktų derinimo su Sąjungos viešųjų pirkimų acquis, įgyvendinimo orientaciniu dokumentu;
                  
               
                     (4)
                  
                  
                     pagal Susitarimo 146 straipsnio 2 dalį derinimas su Sąjungos acquis turi būti vykdomas nuosekliais etapais, nustatytais Susitarimo XVI-B priedo tvarkaraštyje. Kiekvieno etapo įgyvendinimas turi būti vertinamas pagal Susitarimo 408 straipsnio 4 dalį sudaryto Asociacijos komiteto prekybos klausimais ir, jam pateikus palankų vertinimą, siejamas su abipusiu patekimu į rinką, kaip nustatyta Susitarimo XVI-B priede;
                  
               
                     (5)
                  
                  
                     Asociacijos komitetas prekybos klausimais turi priimti sprendimą pagal ES ir Gruzijos asociacijos tarybos sprendimo Nr. 1/2014 (3) II priede nustatytų jos darbo tvarkos taisyklių 11 straipsnio 2 dalį ir pateikti nuomonę dėl Gruzijos Vyriausybės patvirtinto išsamaus veiksmų plano, taip pat įvertinti, ar baigtas Susitarimo XVI-B priede nustatytas Gruzijos teisės aktų derinimo su Sąjungos acquis 1 etapas. Gruzijos Vyriausybė tą veiksmų planą patvirtino 2016 m. kovo 31 d. Gruzijos Vyriausybės nutarimu Nr. 536 „Dėl planuojamų pokyčių viešųjų pirkimų srityje, numatytų laikantis įsipareigojimų, prisiimtų pagal Gruzijos ir ES išsamios ir visapusiškos laisvosios prekybos erdvės (IVLPE) susitarimą“ patvirtinimo su pakeitimais, padarytais 2018 m. sausio 22 d. Gruzijos Vyriausybės nutarimu Nr. 154 ir 2020 m. birželio 12 d. Gruzijos Vyriausybės nutarimu Nr. 974;
                  
               
                     (6)
                  
                  
                     pripažinus, kad baigtas 1 etapas, kaip numatyta Susitarimo XVI-B priede, pagal ES ir Gruzijos asociacijos tarybos sprendimo Nr. 1/2014 I priede nustatytų jos darbo tvarkos taisyklių 11 straipsnio 2 dalį Asociacijos taryba priima sprendimą dėl centrinės valdžios institucijoms tiekiamų prekių abipusio patekimo į rinką pagal Susitarimo XVI-B priedą;
                  
               
                     (7)
                  
                  
                     tikslinga nustatyti poziciją, kurios turi būti laikomasi Sąjungos vardu Asociacijos komitete prekybos klausimais ir Asociacijos taryboje, nes numatomi sprendimai bus privalomi Sąjungai,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios turi būti laikomasi Sąjungos vardu Asociacijos komitete prekybos klausimais, dėl Gruzijos Vyriausybės patvirtinto išsamaus veiksmų plano ir dėl Susitarimo XVI-B priede nustatyto 1 etapo baigimo, grindžiama Asociacijos komiteto prekybos klausimais sprendimo projektu (4).
         
         
            2 straipsnis
            Pozicija, kurios turi būti laikomasi Sąjungos vardu Asociacijos taryboje, dėl abipusio patekimo į rinką pagal Susitarimo XVI-B priedą grindžiama Asociacijos tarybos sprendimo projektu (4).
         
         
            3 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2021 m. gegužės 10 d.
            
               
                  Tarybos vardu
               
               
                  Pirmininkas
               
               J. BORRELL FONTELLES
            
         
         
            (1)  OL L 261, 2014 8 30, p. 4.
         
            (2)  2016 m. gegužės 23 d. Tarybos sprendimas (ES) 2016/838 dėl Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimo sudarymo Europos Sąjungos vardu (OL L 141, 2016 5 28, p. 26).
         
            (3)  2014 m. lapkričio 17 d. ES ir Gruzijos asociacijos tarybos sprendimas Nr. 1/2014, kuriuo priimamos Asociacijos tarybos ir Asociacijos komiteto bei pakomitečių darbo tvarkos taisyklės [2015/2261] (OL L 321, 2015 12 5, p. 60).
         
            (4)  Žr. dokumentą ST 7791/21 (http://register.consilium.europa.eu).